
ДО 
[bookmark: _GoBack]ОБЩИНСКИ СЪВЕТ              ВХ.№ С-275/15.09.2025 г.
РАДОМИР

Д О К Л А Д Н А    З А П И С К А
от Кирил Стоев – Кмет на Община Радомир

Относно: Актуализация на Справка Приложение № 8 към чл. 59, ал. 3, т. 1 от ПМС № 28/2025 г. за трансформиране на част от целевата субсидия за капиталови разходи  на Община Радомир за 2025 г. в целеви трансфер за неотложни текущи ремонти на общински пътища и на улична мрежа 

               Уважаеми Господин Председател,
Уважаеми Госпожи/Господа общински съветници, 
Одобрените средства съгласно чл.53,т.1 от ЗДБРБ за 2025 г. за целева субсидия за капиталови разходи за община Радомир  са в размер 2 223 500 лв. С Решение № 120 от 08.05.2025 г. на Общински съвет – Радомир е приет разчета за финансиране на капиталовите разходи на Община Радомир за 2025г. В същия са заделени средства за резерв по §§ 00-98 в размер на 615 086 лв. за трансформация на целева субсидия , както следва:
· В дейност 606 „Ремонт и поддържане на улична мрежа“ в размер на 615 086 лв.;

С Решение № 149/30.06.2025 г. на ОбС-Радомир е дадено съгласие на Кмета на Община Радомир да направи предложение до министъра на финансите за трансформиране на целева субсидия за капиталови разходи в целеви трансфер за финансиране на неотложни текущи ремонти на улична мрежа в общината и е одобрена справка Приложение № 8 към чл.59,ал.3,т.1 от ПМС №28/2025 г.
След направен оглед на състоянието на улична инфраструктура са определени нуждаещите се от неотложни ремонтни дейности обекти с цел отстраняване на компрометираните участъци. Важна част е отделена за отстраняване на причините, които биха довели до предизвикване на пътнотранспортни произшествия. Обхваща се извършването на текущи  ремонтни работи по част от улиците, които са силно компрометирани и същевременно имат важно социално- икономическо значение. Голяма част от асфалтовите настилки имат много сериозни дефекти . Чрез трансфер на част от сумата , отпусната ни по реда на чл.53 от ЗДБРБ за 2025 г.  за капиталови разходи, в средства за извършване на неотложни текущи ремонти, ще се постигне оптимално усвояване и разпределение на необходимите ресурси върху значителна част от компрометираните  участъци. Необходимо е извършване на актуализиране на Справка Приложение № 8 към чл.59,ал.3,т.1 от ПМС №28/2025 г. във връзка с промяна на квадратурата на определени обекти, промяна на наименованието на отделни обекти и добавяне на координати на съответните улици .

Мотиви за предварително изпълнение на решението: С оглед на това, че предложението на кмета на общината до министъра на финансите може да се направи най-късно до 7 работни дни преди 15 Октомври 2025 г. е необходимо да бъде допуснато предварително изпълнение на решението на Общински съвет– Радомир, съгласно чл. 60, ал. 1 от АПК.

           Предвид гореизложеното, предлагам Общински съвет – Радомир да вземе следното

Р  Е  Ш  Е  Н  И  Е:

 На основание чл.21, ал.1, т.6 от ЗМСМА,чл.53 от ЗДБРБ за 2025 г. и чл.59 от ПМС №28/2025г. за изпълнението на държавния бюджет на Република България за 2025 г.,  Общински съвет – Радомир 
        Р  Е  Ш  И:

             I . Общински съвет - Радомир дава съгласие  кмета на Община Радомир да направи предложение до министъра на финансите за трансформиране на средствата от целевата субсидия за капиталови разходи по чл.53 от ЗДБРБ за 2025 г. в целеви трансфер за финансиране на разходите на общината за извършване на неотложен текущ ремонт на общински пътища и улици, със следните данни, съгласно Приложение № 8 към чл. 59, ал. 3, т. 1 от ПМС № 28/2025 г., неразделна част от настоящото решение.
            II. Възлага на кмета на общината да представи необходимите документи за извършване на процедурата в Министерство на финансите, съгласно дадените указания във ПМС № 28/2025 г. за изпълнението на държавния бюджет на Република България за 2025 г.
            III. На основание чл. 60, ал. 1 от Административно процесуалния кодекс, Общински съвет– Радомир допуска предварително изпълнение на настоящото решение.

         Приложение: Справка Приложение № 8 към чл. 59, ал. 3, т. 1 от ПМС № 28/2025 г.


Вносител:
КИРИЛ СТОЕВ
Кмет на Община Радомир

